AutoCad R14.0

[
Prednáška č. 5 ]

Kótovanie

Požiadavky na kótovanie

správnosť – zapísané rozmery
zodpovedajú skutočným rozmerom vhodným
z hľadiska funkcie

prehľadnosť – zreteľné a dobre
čitateľné kóty, nekótuje sa rozmer,
ktorý sa javí vo výkrese skrátený,
neviditeľné obrysy sa nekótujú

úplnosť – každý tvarový prvok
sa kótuje len raz

účelnosť – kóty sa zapisujú
s ohľadom na výrobný postup, spôsob merania
a funkciu súčiastky

Prvky kótovania

hodnota rozmeru                                                   kótovacia
čiara

38.45

pomocná
čiara

(vynášacia)

kótovaný
objekt

Pokyny
podľa normy ISO:

pomocné čiary – sú
predĺžením obrysovej hrany, kolmé na
kótovaný rozmer, predlžujú sa za
príslušnú kótovaciu čiaru o 1 až 4 mm

kótovacie čiary – úsečky alebo
časti kružníc znázornené
súvislými čiarami, rovnobežné
s kótovaným rozmerom

hodnoty rozmerov – umiestňujú sa rovnobežne
s príslušnými kótovacími
čiarami v blízkosti stredu. Zapisujú sa tak, aby
ich bolo možné čítať zdola alebo
z pravej strany výkresového listu

odkazové čiary – tenké
súvislé lomené čiary, vedené
vhodným smerom k príslušnému prvku v obraze

Spôsoby kótovania

reťazcové kótovanie – jednotlivé
rozmery nasledujú bezprostredne za sebou, kótujú sa
na spoločnej kótovacej čiare a tvoria reťazce
kót, príkaz dimcontinue

kótovanie od spoločnej základne –
použitie ak niekoľko kót toho istého smeru sa
vzťahuje na spoločný začiatok, poloha
jednotlivých prvkov sa určuje od spoločnej základne,
príkaz dimbaseline

kótovanie súradnicami (staničné
kótovanie) – namiesto kótovanie v dvoch smeroch
je niekedy výhodné použitie súradníc
vzťažných bodov od zvoleného počiatku s. s.,
príkaz dimordinate

kótovanie oblúkov a kružníc –
definovanie stredu (príkaz dimcenter), polomeru
(príkaz dimradius) alebo priemeru (príkaz dimdiameter)

kótovanie uhlov – pomocné čiary sa
kreslia tenkou súvislou čiarou ako úsečky
s jedným krajným bodom vo vrchole
príslušného uhla, kótovacia čiara má
tvar kružnicového oblúka, veľkosť sa určuje
v stupňoch, minútach, sekundách (príkaz dimangular)

V prípade
záujmu o zoznámenie sa so základmi kótovania
podľa normy ISO odporúčam diplomovú prácu
Juliany Mordelovej: Metódy a zásady kótovania po úpravách
v STN, MFF, Bratislava 1999

Príprava na kótovanie

Kóta ako
geometrická entita je reprezentovaná blokom. Kóty
sú asociatívne alebo spojené s objektom, ktorý
kótujú. Ak modifikujeme tento objekt aj s kótou potom
sa prispôsobí aj hodnota rozmeru kóty. Tento postup
býva nazývaný aj asociatívnym
kótovaním.

Samotná príprava na kótovanie
môže pozostávať z nasledujúcich krokov:

vytvorenie samostatnej hladiny pre kóty

úprava štýlu písma (v menu Format/Text
Style nastaviť Height na 0.0), štýl písma pre
kóty bude nastavený v kótovacom
štýle

nastavenie uchopovacieho režimu (EndPoint, MidPoint, Center,
Quadrant)

vytvorenie kótovacieho štýlu, príkaz ddim
alebo menu Dimension/Style

V predošlých verziách AutoCadu sa
štýl kótovania nastavoval pomocou veľkého
počtu príkazov. Verzia R14 túto operáciu sprehľadnila
pomocou dialógového okna Dimension Styles. Prvým
krokom k vytvoreniu nového štýlu je jeho pomenovanie
v kolónke Name. V skupine Family vyberieme typ
kótovania, ktorého nastavenia ideme meniť. Vhodné je
najskôr nastaviť rodičovský štýl Parent.
Keďže všetky typy kótovaní dedia z tohto
štýlu, budú mať rovnaké nastavenia. Ak
nám pre niektorý štýl nastavenie nevyhovuje,
modifikujeme ho potom osobitne pomocou prepínačov v skupine Family.
Samotná editácia parametrov kótovania sa vykoná
tlačítkami Geometry, Format, Annotation.

Dialógový
panel Geometry

Tento
dialógový panel umožňuje riadiť umiestnenie
a vzhľad kótovacích čiar, šípok,
pomocných čiar a stredových značiek. Skupina Dimension
Line má tieto možnosti:

Suppres – potlačenie kótovacie čiary naľavo(1st)
alebo napravo od textu kóty(2nd)

Extension – predĺženie nastavuje predĺženie
kótovacej čiary za pomocné čiary. Položka je
deaktivovaná ak sú vybrané vyplnené
šípky alebo špeciálne tvary ukončenia
kótovacej čiary.

Spacing – vzdialenosť medzi kótovacími
čiarami pri kótovaní reťazovom alebo od základne

Color – farba kót. čiar

Skupina Extension
Line:

Suppres – potlačenie prvej(1st) alebo druhej(2nd) pomocnej
čiary

Extensions – predĺženie pomocných čiar

Origin Offset – posun počiatku vynášacej čiary

Color – farba
pomocných čiar

Skupina Arrowheads:

1st, 2nd –
nastavenie tvaru šípok (možno použiť aj ich
obrázok)

Size –
veľkosť

Skupina Center:

Mark –
pridá stredovú značku

Line –
vytvára stredovú značku a osi

None –
potlačí vytváranie stredových značiek

Skupina Scale:

Overal
Scale – nastavenie mierkového faktoru pre
veľkosť kóty, textu, šípky a umiestnenia  textu

Scale to Paper Space – táto možnosť má význam iba
vtedy ak sa kótuje vo výreze modelového priestoru,
pričom sa nachádzame vo výkresovom priestore. AutoCad potom
škáluje podľa mierky výkresového priestoru.
O výkresových priestoroch sa dozvieme neskôr.

Dialógový panel Format

Tento dialóg obsahuje nastavenie
vlastností textu kóty. Má nasledujúce voľby:

User Defined – umožňuje po nakreslení kót umiestniť text
ručne

Force Line Inside
– kótovacia čiara nebude za žiadnych okolností
pretínať pomocnú čiaru

Fit –
určenie umiestnenia textu a šípok medzi
vynášacími čiarami

Skupina Horizontal Justification:

- nastavenie horiz. zarovnania textu

Skupina Vertical Justification:

- nastavenie vert. zarovnania textu

Poznámka: JIS je skratka pre
japonský priemyslový štandard

Skupina Text:

Inside Horizontal
– horizontálna orientácia vnútorného textu,
bez ohľadu na sklon kótovacej čiary

Outside Horizontal
- horizontálna orientácia vonkajšieho textu, bez ohľadu
na sklon kótovacej čiary

Dialógový
panel Annotation

Tento
dialógový panel má nasledujúce voľby:

Skupiny Primary
Units a Alternate Units majú rovnaké
možnosti a ovládajú zobrazovanie jednotiek pri texte
kóty. Alternatívne jednotky sa nachádzajú
v zátvorke za primárnymi jednotkami.
Používajú sa hlavne v prípade ak výkres
používa dva metrické systémy.

Prefix – predpona textu kóty

Suffix – text zapisovaný za hodnotu kóty

Kliknutím na
obrázok s číslom sa natavia ďalšie
doplňujúce možnosti textu kóty

Skupina Tolerance:

Zobrazenie
tolerancií ak sú miery v určitom rozsahu.

Method – nastaví typ tolerančnej
hodnoty(symetrická+-, odchýlka, limity, základný = rámček)

Upper, Lower
Value – nastaví maximálne alebo
minimálne tolerančné ohraničenie

Justification – vertikálne nastavenie združených
hodnôt s toleranciami

Height – výška textu tolerančnej hodnoty

Skupina Text

Style – nastavuje štýl písma

Heigh – nastavuje
aktuálnu výšku písma pre text kóty

Gap – prerušenie
kótovacej čiary v okolí textu

Color –
farba textu kóty

Round Off –
nastavuje presnosť,  na
ktorú budú kóty zaokrúhľované

Každé nastavenie
v týchto dialógových oknách má svoju
systémovú premennú, ich prehľad možno nájsť
v Help systéme AutoCadu.

Kótovanie

Príkazy na kótovanie možno
vyvolať aj pomocou nástrojovej lišty Dimension.

Lineárne kóty

Lineárnymi kótami sa
v AutoCade nazývajú kóty umožňujúce
kótovať ortogonálne rozmery objektu. Patria medzi ne priame
kóty, reťazcové kóty a kóty od
spoločnej základne.

Priame kóty

ikona

príkaz

dimlinear

menu

Dimension/ Linear

Pri zadávaní priamych kót
je potrebné postupne určiť počiatky pomocných
čiar a vytiahnutím v ortogonálnom smere vytvoriť
kompletnú kótu. AutoCad automaticky priradí hodnotu
rozmeru. Počas vytvárania kóty môžeme meniť
nasledujúce vlastnosti:

Mtext/Text/Angle/Horizontal/Vertical/Rotated:

Mtext/Text –
text, ktorý sa vypíše namiesto hodnoty rozmeru kóty

Angle – uhol sklonu textu

Horizontal/Vertical – výber orientácie kótovania

Rotated –
šikmé pomocné čiary

Reťazcové kóty

ikona

príkaz

dimcontinue

menu

Dimension/ Continue

Pri zadávaní
reťazcových kót je potrebné najprv vytvoriť
základnú kótu (napr. dimlinear) a až potom
použiť reťazcové kótovanie.

Kótovanie od spoločnej základne

ikona

príkaz

dimbaseline

menu

Dimension/ Baseline

Postup ako pri reťazcovom
kótovaní.

Kótovanie neortogonálnych objektov

Kótovanie so zarovnaním vzhľadom na objekt

ikona

príkaz

dimaligned

menu

Dimension/ Aligned

Postup ako pri dimlinear.

Kótovanie polomerov, priemerov a oblúkov

Kótovanie polomerov

ikona

príkaz

dimradius

menu

Dimension/ Radius

Kótovanie pozostáva
z určenia oblúku alebo kružnice a vytiahnutia
kótovacej čiary.

Kótovanie priemerov

ikona

príkaz

dimdiameter

menu

Dimension/ Diameter

Podobne ako dimradius.

Kótovanie oblúkov

ikona

príkaz

dimangular

menu

Dimension/ Angular

Kótovanie pozostáva
z určenia oblúku, kružnice alebo dvoch
úsečiek a vytiahnutia kótovacej čiary.

Kótovanie súradnicami

Kótovanie súradnicami

ikona

príkaz

dimordinate

menu

Dimension/ Ordinate

Kótovanie pozostáva
z určenia bodov objektu, ktorých súradnice je
potrebné zahrnúť do kótovania. AutoCad automaticky
prispôsobuje tvar pomocnej čiary. Pred samotným
kótovaním je potrebné nastaviť počiatok
súradnicového systému pomocou príkazu UCS
a výberom voľby počiatok Or(origin). Tento
počiatok sa zvyčajne volí ako ľahko
určiteľná poloha súčiastky (napr. vývrt)
vzhľadom na ktorú sa určia polohy ostatných dielov. Po
určení počiatku je vhodné zapnúť režim
ORTHO. Smer pomocnej čiary určí, či sa
použije Xová alebo Yová súradnica.
S príkazom UCS sa stretneme neskôr.

Odkazové čiary a tolerančné
značenie

Odkazové čiary

ikona

príkaz

leader

menu

Dimension/ Leader

V prípade, že je
potrebné doplniť kótovanie o rôzne
poznámky súvisiace s kótovacím objektom,
možno použiť odkazové čiary. Odkazová
čiara sa kreslí od objektu zadaním niekoľkých
jej bodov. Stlačením klávesy ENTER zadávanie bodov
ukončíme a môžeme napísať text
poznámky (Annotation) poprípade viacriadkový text
použitím MTEXT.

Tvar odkazovej čiary možno
zmeniť počas zadávania bodov voľbou Format. Po
zadaní textu poznámky nasledujú voľby:                        Tolerance/Copy/Block/None/<Mtext>:

Tolerance –
použitie ISO tolerančných symbolov

Copy –
skopírovanie už vytvorených poznámok alebo
tolerančných symbolov

Block –
použitie vytvorených blokov ako symbolov

None –
prázdna odkazová čiara

Mtext –
viacriadkový text

Editovanie kót

Modifikovanie označených
kót možno dosiahnuť pomocou ikony Object Properties
alebo pomocou príkazu dimdedit, ktorý má nasledujúce
voľby: Home/New/Rotate/Oblique

Home –
posunie text na jeho pôvodnú implicitnú polohu

New – vytvorenie nového textu
kóty

Rotate – otočenie textu kóty

Oblique – sklopenie pomocných
čiar kóty